Stanovisko Komisie podľa tretieho pododseku písm. c) článku 251 ods. 2 Zmluvy o ES k zmenám a doplneniam Európskeho parlamentu v spoločnej pozícii Rady, pokiaľ ide o návrh smernice Európskeho Parlamentu a Rady, ktorou sa mení a dopĺňa smernica 1999/32/ES, pokiaľ ide o obsah síry v lodných palivách ktorým SA mení a dopĺňa návrh Komisie podľa článku 250, odsek 2 Zmluvy o ES) /* KOM/2005/0212 v konečnom znení - COD 2002/0259 */





[pic] | KOMISIA EURÓPSKYCH SPOLOČENSTIEV | Brusel, 17.05.2005 KOM(2005) 212 v konečnom znení 2002/0259 (COD) STANOVISKO KOMISIE podľa tretieho pododseku písm. c) článku 251 ods. 2 Zmluvy o ES k zmenám a doplneniam Európskeho parlamentu v spoločnej pozícii Rady, pokiaľ ide o návrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 1999/32/ES, pokiaľ ide o obsah síry v lodných palivách KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2002/0259 (COD) STANOVISKO KOMISIEpodľa tretieho pododseku písm. c) článku 251 ods. 2 Zmluvy o ESk zmenám a doplneniam Európskeho parlamentuv spoločnej pozícii Rady, pokiaľ ide onávrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 1999/32/ES, pokiaľ ide o obsah síry v lodných palivách 1. Súvislosti Postup - Komisia predložila 20. novembra 2002 návrh smernice Európskeho parlamentu a Rady[1], ktorou sa mení a dopĺňa smernica 99/32/ES, pokiaľ ide o obsah síry v lodných palivách, na schválenie postupom spolurozhodovania, ako sa ustanovuje v článku 251 Zmluvy o ES. - Európsky hospodársky a sociálny výbor vydal svoje stanovisko 14. mája 2003. - Európsky parlament prijal svoju pozíciu v prvom čítaní 4. júna 2003. - Rada prijala svoju spoločnú pozíciu 9. decembra 2004. - Európsky parlament prijal svoju pozíciu v druhom čítaní 13. apríla 2005. Cieľ návrhu Komisie Cieľom návrhu je znížiť obsah síry v lodných palivách, a tým znížiť vplyv lodných emisií oxidu siričitého (SOx) a určitých častíc na acidifikáciu a zdravie človeka. Spoločná pozícia obsahovala tieto hraničné hodnoty pre síru: - hraničnú hodnotu 1,5 % obsahu síry pre palivo, ktoré používajú všetky lode v Baltskom mori (2006), v Severnom mori a Lamanšskom prielive (2007), v súlade s oblasťami kontroly emisií SOx, ktoré schválila Medzinárodná námorná organizácia, - hraničnú hodnotu 1,5 % obsahu síry pre palivo, ktoré používajú osobné plavidlá v rámci pravidelnej dopravy do všetkých a zo všetkých prístavov EÚ (2006), - hraničnú hodnotu 0,1 % obsahu síry pre palivo, ktoré používajú vnútrozemské plavidlá a lode kotviace v prístavoch EÚ (2010). 2. PRIPOMIENKY KOMISIE 2.1. Všeobecné Európsky parlament prijal 13. apríla 2005 na svojom plenárnom zasadnutí 13 zmien a doplnení z 32 zmien a doplnení, ktoré boli predložené. Všetkých trinásť zmien a doplnení, ktoré Parlament prijal, bolo súčasťou kompromisného balíka dohodnutého s Radou. Nemenia sa v nich hraničné hodnoty obsahu síry v palivách, ktoré sa dohodli v spoločnej pozícii. Komisia môže schváliť všetky zmeny a doplnenia v plnom rozsahu. 2.2. Podrobné pripomienky 2.2.1. Schválené zmeny a doplnenia Komisia schvaľuje tieto zmeny a doplnenia, ktoré sa týkajú odôvodnení: zmena a doplnenie 1 a 2 (malé zmeny v štylizácii zdôvodnení pre smernicu týkajúcich sa životného prostredia a zdravia); 3 (vypustenie znenia, ktoré je v súvislosti s vnútroštátnymi stropmi emisií nepotrebné); 23 (výzva na vyvinutie väčšieho úsilia s cieľom nájsť medzinárodné riešenia); 24 (uvedenie smernice je prvým krokom v pokračujúcom procese); a 25 (posilnenie existujúceho znenia o dostupnosti paliva s nízkym obsahom síry). Komisia schvaľuje so zreteľom na podstatné ustanovenia tieto zmeny a doplnenia: - zmena a doplnenie 26 , ktoré objasňuje deň nadobudnutia účinnosti pre oblasť kontroly emisií SOx v Severnom mori, - zmena a doplnenie 27 a 28 , ktoré odrážajú požiadavky Medzinárodnej námornej organizácie (IMO) s cieľom pomôcť zabezpečiť dostupnosť vyhovujúceho paliva, - zmena a doplnenie 29 , v ktorom sa lode, ktoré sa počas kotvenia pripájajú na pobrežnú elektrickú sieť, oslobodzujú od povinnosti dodržiavať hraničnú hodnotu 0,1 % obsahu síry v palive, - zmena a doplnenie 30 , v ktorom sa vyžaduje neustále znižovanie emisií a sledovanie lodí, ktoré využívajú technológie na čistenie výfukových plynov ako alternatívny prostriedok na dosiahnutie súladu, - zmena a doplnenie 31 , v ktorom sa vyžaduje preskúmanie Komisiou v roku 2008 s cieľom zvážiť návrhy na určenie nových oblastí na kontrolu emisií SOx IMO v moriach EÚ a znížiť hraničné hodnoty síry v týchto oblastiach pokiaľ je to možné na 0,5 %, berúc do úvahy technický rozvoj a analýzu hospodárnosti a - zmena a doplnenie 32 , v ktorom sa uvádza, že Komisia môže v rámci svojho preskúmania zvážiť predloženie návrhov týkajúcich sa hospodárskych nástrojov ako alternatívnych alebo doplňujúcich opatrení. 2.3. Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcom texte. [1] KOM(2002)595 konečná verzia (2002/0259 (COD))